Rikunarita-ORG/Wikinium huggingface dataset:
# Täitevkorraldus

Täitevkorraldus 1948. aastast.
**Täitevkorraldus** (inglise keeles *executive order*) on Ameerika Ühendriikides presidendi poolt välja kirjutatav direktiiv, mille eesmärk on hallata föderaalvalitsuse toimimist. Täitevkorralduste kehtivusel on mitu juriidilist ja põhiseaduslikku allikat. USA põhiseaduse teine artikkel annab presidendile laia valiku otsustada, kuidas seadusi jõustada ja hallata täidesaatva võimu ressursse ja personali. Mitmed kongressi aktid delegeerivad, või annavad vihjamisi, presidendile teatud määral vabadust teha taolisi otsuseid (delegeeritud seadusandlus). Suur enamus presidentide poolt allkirjastatud täitevkorraldusi on esitatud föderaalagentuuride poolt.

Täitevkorraldusteks kutsutakse ka osariikide kuberneride poolt välja kirjutatud direktiive, mille eesmärk on korraldada ühiskondlikku elu, näiteks kriiside ajal. Neid kasutatakse ka osariiklike agentuuride asutamise tarbes.

## USA presidentide täitevkorraldused arvudes

| President | Korralduste arv | Esimese korralduse number |
| --- | --- | --- |
| George Washington | 8 |  |
| John Adams | 1 |  |
| Thomas Jefferson | 4 |  |
| James Madison | 1 |  |
| James Monroe | 1 |  |
| John Quincy Adams | 3 |  |
| Andrew Jackson | 12 |  |
| Martin Van Buren | 10 |  |
| William Henry Harrison | 0 |  |
| John Tyler | 17 |  |
| James K. Polk | 18 |  |
| Zachary Taylor | 5 |  |
| Millard Fillmore | 12 |  |
| Franklin Pierce | 35 |  |
| James Buchanan | 16 |  |
| Abraham Lincoln | 48 | 1 |
| Andrew Johnson | 79 |  |
| Ulysses S. Grant | 217 |  |
| Rutherford B. Hayes | 92 |  |
| James A. Garfield | 6 |  |
| Chester A. Arthur | 96 |  |
| Grover Cleveland (esimene ametiaeg) | 113 |  |
| Benjamin Harrison | 143 |  |
| Grover Cleveland (teine ametiaeg) | 140 |  |
| William McKinley | 185 |  |
| Theodore Roosevelt | 1 081 |  |
| William Howard Taft | 724 |  |
| Woodrow Wilson | 1 803 |  |
| Warren G. Harding | 522 |  |
| Calvin Coolidge | 1 203 |  |
| Herbert Hoover | 968 | 5075 |
| Franklin D. Roosevelt | 3 721 | 6071 |
| Harry S. Truman | 907 | 9538 |
| Dwight D. Eisenhower | 484 | 10432 |
| John F. Kennedy | 214 | 10914 |
| Lyndon B. Johnson | 325 | 11128 |
| Richard Nixon | 346 | 11452 |
| Gerald Ford | 169 | 11798 |
| Jimmy Carter | 320 | 11967 |
| Ronald Reagan | 381 | 12287 |
| George H. W. Bush | 166 | 12668 |
| Bill Clinton | 364 | 12834 |
| George W. Bush | 291 | 13198 |
| Barack Obama | 276 | 13489 |
| Donald Trump | 220 | 13765 |
| Joe Biden | 162 | 13985 |
| Donald Trump | 227 | 14147 |

*2026. aasta 7. jaanuari seisuga.*

## Viited
# Discovery Inc.

**Discovery, Inc.** (varem **Discovery Communications**) on Ameerika Ühendriikide massimeediaettevõte, mis asub Silver Springis Marylandis.

| Discovery Inc. |
| --- |
| Töötajaid |
~7000 (2017) |
| Koduleht |
 |

Ettevõte asutati 1985. aastal. Discovery Inc.-is töötas 2017. aastal umbes 7000 inimest.
# Ameerika Ühendriikide Geoloogiateenistus

Ameerika Ühendriikide Geoloogiateenistus|
United States Geological Survey |
| Geoloogiateenistuse vapp |
| USGS-i logo |
| Lühend |
USGS |
| Deviis | *Science for a changing world* (teadus muutuvale maailmale) |
| Asutatud |
3. märts 1879 (1879-03-03) |
| Emaorganisatsioon |
Siseministeerium |
| Töötajaid |
8670 (2009) |
| Veebileht |
USGS.gov |

**Ameerika Ühendriikide Geoloogiateenistus** (*United States Geological Survey*; USGS) on Ameerika Ühendriikide siseministeeriumi haldusalas olev teaduslik agentuur.

USGS-i deviis on "Science for a changing world" ('teadus muutuvale maailmale').

USGS asutati 1879. aastal. Tänapäevaks on tegevusväli laienenud, hõlmates geoloogia kõrval ka geograafiat, bioloogiat ja geofüüsikat. Kuni 1962. aastani tegeles USGS ka Kuu ja planeetide uurimise ja kaardistamisega; praegu tegeleb sellega NASA.

USGS koostatavad kaardid on peamiselt tsiviilotstarbelised. Näiteks on USGS koostanud kogu Ameerika Ühendriikide topokaardi mõõtkavas 1:24 000.

USGS-i heaks töötab ligikaudu 10 000 inimest. USGS peakorter asub Virginia osariigis Restonis; teised keskused on Colorado osariigis Denveris ja California osariigis Menlo Parkis.

USGS-i avalikustatud fotod ja andmed on vabalt kasutatavad.

## Välislingid

* Ameerika Ühendriikide Geoloogiateenistuse koduleht
# Ameerika Ühendriikide merejalavägi

| Ameerika Ühendriikide merejalavägi |
| --- |
| Ameerika Ühendriikide merejalaväe embleem |
| Asutatud |
10. november 1775 |
| Riik |  Ameerika Ühendriigid |
| Haru |
Ameerika Ühendriikide relvajõud |
| Liik |
Merejalavägi |
| Ülesanne |
Meredessandid ja ekspeditsioonioperatsioonid |
| Suurus | * 182 000 tegevväelast (2017)
* 38 500 reservväelast (2017)
* 1199 õhusõidukit
 |
| Osa |
Ameerika Ühendriikide kaitseministeerium
* Ameerika Ühendriikide mereväeministeerium (alates 1834)
 |
| Garnison/staap |
Pentagon, Arlingtoni maakond, Virginia |
| Hüüdnimi |
"Devil Dogs" |
| Deviis |
"Semper fidelis" |
| Värvid |
Tulipunane, kuldne |
| Marss |
"Semper Fidelis" |
| Tähtpäevad |
10. november |
| Sõjad/operatsioonid |

Täpsem loend...
* Ameerika iseseisvussõda
* Kvaasisõda
* 1812. aasta sõda
* Seminolisõjad
* Esimene Sumatra ekspeditsioon
* Teine Sumatra ekspeditsioon
* Wilkesi ekspeditsioon
* Ameerika-Mehhiko sõda
* Greytowni pommitamine
* Esimene Fidži ekspeditsioon
* Teine oopiumisõda
* Teine Fidži ekspeditsioon
* Paraguay ekspeditsioon
* Reformisõda
* John Browni reid Harpers Ferry's
* Ameerika Ühendriikide kodusõda
* Qui Nhơni pommitamine
* Shimonoseki kampaania
* Formosa ekspeditsioon
* Korea ekspeditsioon
* Riigipööre Hawaii kuningriigis
* Teine Samoa kodusõda
* Banaanisõjad
	+ Ameerika-Hispaania sõda
	+ Teine Kuuba okupeerimine
	+ Piirisõda (1910–1919)
	+ Nicaragua okupeerimine
	+ Haiti okupeerimine
	+ Dominikaani Vabariigi okupeerimine (1916)
* Filipiini–Ameerika sõda
* Bokserite ülestõus
* Esimene maailmasõda
* Venemaa kodusõda
* Teine maailmasõda
* Korea sõda
* Vietnami sõda
* 1958. aasta Liibanoni kriis
* Dominikaani kodusõda
* Operatsioon Eagle Claw
* Multinational Force in Lebanon
* Ameerika Ühendriikide sissetung Grenadasse
* Operatsioon El Dorado Canyon
* Operatsioon Just Cause
* Lahesõda
* Somaalia kodusõda
* Operatsioon Deliberate Force
* Operatsioon Allied Force
* INTERFET
* Operatsioon Enduring Freedom
	+ Afganistani sõda (2001–)
* Iraagi sõda
* Operatsioon Odyssey Dawn
* Rahvusvaheline ISIL-i vastane koalitsioon
* Operatsioon Inherent Resolve
 |
| Ülemad |
| Komandant |
Eric M. Smith |
| Merejalaväe korpuse veebel |
Troy E. Black |
| Sümboolika |
| Lipp |  |
| Tunnusmärk |  |

**Ameerika Ühendriikide merejalavägi** või **Ameerika Ühendriikide merejalaväe korpus** (inglise keeles *United States Marine Corps*; **USMC**) on osa Ameerika Ühendriikide relvajõududest, mille põhiülesanne on koos Ameerika Ühendriikide mereväega viia ellu meredessante.

Merejalavägi allub väeliigina kaitseministeeriumile.

## Struktuur

* Quantico merejalaväebaas

## Vaata ka

* Kuninglik Merejalavägi
* Ukraina merejalavägi

## Viited

## Välislingid

* Ameerika Ühendriikide merejalavägi – pildid, videod ja helifailid Wikimedia Commonsis
* Ametlik koduleht
# Aškenazi juudid

**Aškenazi juudid** ehk **aškenazid** (heebrea keeles אַשְׁכְּנָז kui ka יְהוּדֵי אַשְׁכְּנַז) on Kesk- ja Ida-Euroopa juudid, kes elasid/elavad Saksamaal, endise Austria-Ungari ja Poola-Leedu riigi aladel Poolas ning Venemaa keisririigi aladel Valgevenes, Ukrainas ja Leedus.

Aškenazi Juutide asualad ja rahvastikutihedus 1881. aastal Euroopas. Tumedama värviga on märgitud kõige kõrgema kontsentratsiooniga piirkonnad.
Praegusel ajal elavad aškenazi juudid (sealhulgas peamiselt holokaustis ellujäänute järeltulijad) põhiliselt Iisraelis, Ameerika Ühendriikides (eriti nn kirdeosariikides) ja Prantsusmaal.

Aškenazi juutide traditsiooniline keel on olnud jidiš. Tänapäeval on nad valdavalt teistele keeltele üle läinud.

## Ajalugu

Kõik juudid pärinevad Lähis-Idast, juudi rahvus kujunes vanas Mesopotaamias. Umbes 2500 aastat tagasi jagunesid nad kahte rühma, millest ühed suundusid Euroopasse ja Põhja-Aafrikasse ning teine rühm jäi Lähis-Idasse. Ajaliselt langeb see kokku Juudamaa ja Jeruusalemma vallutamisega 586. aastal eKr Babüloonia valitseja Nebukadnetsar II poolt.

Eri allikate põhjal moodustavad ligikaudu 75% maailma juutidest just aškenazi juudid. Tänapäeval on levinud ka ekslik arvamus, et aškenazi juudid pärinevad tegelikult hoopis kasaaridest. Kasaaride riik asus Volga alamjooksul ja Põhja-Kaukaasia põhjaosas ning sai 6.-9. sajandil tänu kaubitsemisele võimsaks. Kuid muutus liiga tülikaks teistele suurvõimudele ning 10. sajandil hävitasid Kiievi suurvürstid Kasaaria. Kasaarid olid võtnud vastu juudi usu ehk judaismi.

### Holokaust

 *Pikemalt artiklis Holokaust*

## Vaata ka

* juudid
* sefaradi juudid (Türgis, Itaalias ja Kreekas)
* mizrahi juudid (Süürias, Iraagis ja Iraanis)
# Haskala

**Haskala** (heebrea keeles: השכלה) on 18. sajandi lõpul tekkinud juudi religioosne valgustusliikumine, ilmaliku hariduse pooldajad, pooldasid juutide kultuurilist lähenemist teistele rahvastele.
# Adaptiivne optika

Deformeeruv peegel korrigeerib lainepinna moonutusi
**Adaptiivne optika** on tehnoloogia, mida kasutatakse optiliste süsteemide toimimise parandamiseks.

Adaptiivne optika korrigeerib sissetuleva lainepinna moonutusi peegli deformeerimisega. Tehnoloogiat kasutatakse teleskoopides ja laserit kasutavates sidesüsteemides, et korrigeerida atmosfääri tekitatud moonutusi.

Adaptiivset optikat ei tohi segamini ajada aktiivoptikaga, mis töötab pikemat aega ja korrigeerib teleskoopide peapeegli moonutusi.

## Viited
# Walter Baade

| Walter Baade |
| --- |
|  |
| Sünninimi |
Wilhelm Heinrich Walter Baade |
| Sünniaeg |
4. märts 1893 Schröttinghausen, Saksa keisririik |
| Surmaaeg |
25. juuni 1960 (67-aastaselt) Göttingen, Lääne-Saksamaa |
| *Alma mater* |
Göttingeni ülikool |

**Wilhelm Heinrich Walter Baade** (4. märts 1893 Schröttinghausen – 25. juuni 1960 Göttingen) oli saksa astronoom, kes 1931 emigreerus USA-sse.

Ta töötas Mount Wilsoni ja Palomari observatooriumis ning oli hiljem Göttingeni ülikooli Gaussi professor.

Koos Fritz Zwickyga esitas ta hüpoteesi, et supernoovad võivad tekitada neutrontähti.

Kasutades ära Teise maailmasõja aegset pimendust, mis vähendas valgusreostust Mount Wilsoni observatooriumis, lahutas ta esmakordselt tähed Andromeeda galaktika keskmes. Sellele tuginedes defineeris ta populatsioonitüübid.

Ta avastas, et on kaks tüüpi tsefeiide, ning tegi kindlaks, et Krabi udukogu on 1054. aasta supernoova jäänus. Samuti tegi ta kindlaks mitme raadiokiirguse allika optilised vasted.

Ta avastas 10 asteroidi, sealhulgas pika tiirlemisperioodiga 944 Hidalgo, Apollo tüüpi asteroidi 1566 Icarus, mille periheel on Päikesele lähemal kui Merkuuri periheel, ning Amori-tüüpi asteroidi 1036 Ganymed.

## Tunnustus

* 1958 – Henry Norris Russelli auhind
# CGS-süsteem

**CGS-süsteem** on mõõtühikute süsteem, mille põhiühikud on pikkusühik sentimeeter, massiühik gramm ja ajaühik sekund.
CGS-süsteemi lõi 1832. aastal C. F. Gauss. Selle süsteemi füüsikalistel alustel põhineb MKSA-süsteem.
# Mikro-

**Mikro-** (tähis **µ**) on SI-süsteemi ühikunimetuste detsimaaleesliide. Selle eesliitega moodustatud ühik on alusühikust 106 = 1 000 000 korda väiksem. Näiteks 1 mikrosekund (µs) on 10−6 = 0,000 001 sekundit ehk miljondik sekundit.

Eesliide tuleneb kreeka keele sõnast *mikros* (väike) ja võeti ametlikult kasutusele 1960. a koos SI-süsteemiga; oli kasutusel ka juba varem meetermõõdustiku ühikutes, näiteks CGS-süsteemis; pikkusühiku mikromeeter nimetus oli siis mikron.
# Kirillitsa

|  |  |
| --- | --- |
|  |  *See artikkel räägib praegusest kirillitsast; varasema kirja kohta vaata artiklit Kürilliline kirikuslaavi kiri.* |

---

|  |
| --- |
| Кириллица |
| Kirillitsa |
| Tänapäevased tähed |
| А | Ӓ | Ӑ | Ӕ | Б | В | Г |
| Ѓ | Ӷ | Ғ | Ґ | Ҕ | Д | Ђ |
| Е | Ё | Ӗ | Є | Ә | Ӛ | Ж |
| Ӝ | Җ | З | Ҙ | Ӟ | З́ | Ӡ |
| Ԅ | Ѕ | Ԇ | И | Ӥ | Ӣ | І |
| Ї | Ӏ | Й | Ҋ | Ј | К | Ќ |
| Қ | Ҟ | Ҝ | Ҡ | Ӄ | Л | Љ |
| Ԉ | М | Ӎ | Н | Њ | Ҥ | Ң |
| Ӈ | Ԋ | О | Ӧ | Ө | П | Р |
| С | Ҫ | С́ | Ԍ | Т | Ԏ | Ћ |
| У | Ў | Ӱ | Ӳ | Ӯ | Ү | Ұ |
| Ф | Х | Ҳ | Ӿ | Һ | Ц | Ч |
| Ӵ | Џ | Ш | Щ | Ъ | Ы | Ӹ |
| Ь | Э | Ю | Я |
| Arhailised tähed |
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |

██ Ainus ametlik kiri██ Mõne teise kirjaga kaasametlik kiri██ Ametlikus kasutuses, kuid asendatakse järk-järgult ladina kirjaga██ Suure vähemuse poolt kasutatav kiri██ Kirillitsat laialdaselt ei kasutata
**Kirillitsa** ehk **kürillitsa** ehk **kürilliline kiri** on slaavi kiri, millel põhinevad vene tähestik ja paljude teiste, peamiselt õigeusu traditsiooniga slaavi rahvaste ning Venemaa mõju all olnud rahvaste keelte tähestikud. Kirja nimetatakse Kyrillose järgi.

## Vaata ka

* Kirillitsa klaviatuur

## Välislingid

 Kirillitsa – pildid, videod ja helifailid Wikimedia Commonsis
# Modulor

**Modulor** on šveitsi päritolu prantsuse arhitekti ja maalikunstniku Le Corbusier' (1887–1965) aastatel 1942–1955 välja arendatud proportsioonisüsteem, mille eesmärgiks oli anda arhitektuurile inimese mõõtudel põhinev matemaatiline alus. Idee arhitektuuri aluseks olevast proportsioonisüsteemist esineb juba Vitruviusel.

1948. aastal avaldatud Modulori võib pidada arhitektuuri ajaloo ja teooria üheks märkimisväärsemaks saavutuseks. 1955. aastal täiustas Corbusier proportsioonisüsteemi nii, et see sai kogu tema hilisema arhitektuuriloomingu aluseks.

## Süsteem

Modulor põhineb inimese mõõtudel ja kuldlõikel.

Algseks põhimõõduks oli 175 cm kui keskmine prantsuse mehe pikkus, kuid 1946. aastal sai põhimõõduks 183 cm, mis vastas kuuele jalale, kuna "inglise kriminaalromaanides on nägusad mehed, nagu politseinikud, alati kuus jalga pikad". Põhimõõdust on tuletatud geomeetriline jada, n-ö punane seeria, mille liikmed on omavahel kuldlõikesuhtes: ..., 183, 113 (nabakõrgus), 70, 43, 27 cm.

Punase seeria väärtusi kahekordistades on saadud n-ö sinine seeria: ..., 226 (mehe pikkus maast üles sirutatud sõrmeotsteni), 140, 86, 54 cm.

## Rakendused

Modulori esimeseks rakenduseks on Le Corbusier' projekteeritud Marseilles asuv "elamisüksus" (*Unité d'Habitation à Marseille*), mis on ehitatud täielikult Modulori proportsioonisüsteemis. Järgmised "elamisüksused" asuvad Firminys, Briey-en-Forêt's, Nantes'is ja Berliinis. Kuna Berliinis ei tohtinud elamuehituse reeglite tõttu suuremat osa Modulori proportsioonisüsteemist kasutada, siis Le Corbusier lõpuks loobus projekteerimisest.

Modulori näiteid leidub ka La Tourette'i kloostri puhul. Kloostrisse on ehitatud 100 mungakongi, igaüks kõrgusega 226 ja laiusega 183 cm.

## Kriitika

Modulori kriitikud leiavad, et Le Corbusier' valitud mehe pikkuse standardmõõtkava ei vasta antropomeetriale ning on valitud ainult matemaatilise mugavuse tõttu. Samuti kritiseeritakse seda, et naise keha ei mängi Modulori puhul mingit rolli, sest selle proportsioonid on teistsugused.

## Kirjandus

* Le Corbusier. "Der Modulor. Darstellung eines in Architektur und Technik allgemein anwendbaren harmonischen Maßes im menschlichen Maßstab". Cotta, Stuttgart 1953 (1. osa) ja 1958 (2. osa)

## Välislingid

* Modulori kujutis
# Riistvara

Arvuti emaplaat
**Riistvara** (inglise keeles *hardware*), slängis **raudvara**, on arvuti koosseisu või arvuti juurde kuuluvad seadmed ja seadised. Enamiku riistvarakomponentide sisse on paigaldatud väike mälu, mis sisaldab riistvara tasandil tööks vajalikke juhiseid, mis enamasti ei ole muudetavad ega juurdepääsetavad. Suuremate riistvarakomponentide tõrkevabaks tööks on vaja operatsioonisüsteemi tasandil töötavat seadmedraiverit, mis valmistatakse samuti koos selle komponendiga ja paigaldatakse arvuti kõvakettale.

## Riistvara ja tarkvara

Lisaks riistvarale on arvuti tööks tarvilik tarkvara, mis kõige üldisemalt öeldes sisaldab riistvara instruktsioone.

## Riistvara komponendid

Riistvara hulka kuuluvad näiteks

* emaplaat
* protsessor
* mälu
* videokaart
* kõvaketas
* CD-ROM, DVD-ROM (või mõni muu seade – laserketas)
* disketiseade
* helikaart
* võrgukaart
* modem
* toiteplokk
* korpus

* Kuvar ehk monitor
* Klaviatuur
* Hiir
* Printer
* Veebikaamera
* Skanner
* Kõlarid
* Puhvertoiteallikas ehk UPS (lühend sõnadest *uninterruptible power supply*)
# Alamprogramm

**Alamprogramm** (veel kutsutud **toiming**, **protseduur**, **funktsioon**, **rutiin** või **meetod**; inglise *routine, subroutine*) on informaatikas lähtekoodi korduvkasutatav osa, mis täidab kindlat ülesannet.

Alamprogrammi saab programmi eri osadest välja kutsuda, vähendades seega programmeerimise ajakulu, programmi haldamise vaeva ja koodi pikkust. Ühtlasi suureneb tavaliselt programmi ülevaatlikkus ja programmi tekstist on lihtsam aru saada.

Enamikus programmeerimiskeeltes eristatakse funktsioone ehk alamprogramme, mis väljastavad mingi omistatava väärtuse, ja protseduure ehk ülejäänud alamprogramme. Vahetegemine käib formaalse tunnuse põhjal: funktsioonil on 1 väljundparameeter, protseduuril muusugune arv väljundparameetreid (0, 2 või üle 2). Mõnes keeles (FORTRAN, Pascal) on funktsiooni ja protseduuri erinevus kirjapildi põhjal otsustades suhteliselt suur, mõnes keeles (C, FoxPro) üsna väike ja mõnes (Prolog) puudub neil vähimgi erinevus.

Protseduraalne programmeerimine on programmeerimise stiil, kus alamprogramme kasutatakse palju ja peaprogramm on väga lühike. Sellele vastandub jadaprogrammeerimine, kus peaprogramm on pikk ja alamprogramme suhteliselt vähe. Tänapäeval peetakse viimast halvaks stiiliks.

Alamprogrammide ja peaprogrammide kirjutamise järjekorras eristatakse ülalt-alla-meetodit, mille järgi kirjutatakse valmis kõigepealt peaprogramm ja siis alamprogrammid, ning alt-üles-meetodit, mille järgi kirjutatakse kõigepealt valmis alamprogrammid ja peaprogramm valmib viimasena.

## Vaata ka

* Klass (programmeerimine)
* Meetod (programmeerimine)

## Viited
# MANIAC

MANIAC
**MANIAC I** (matemaatiline analüsaator, lugeja, integraator ja arvuti) oli varajane arvuti, mis ehitati Nicholas Metropolise käe all Los Alamose Riiklikus Laboris. See põhines von Neumanni arhitektuuril, mille töötas välja John von Neumann.

MANIAC 1 oli 18-bitine arvuti, millel oli kiirus umbes 50 operatsiooni sekundis. Arvuti põhines ENIAC-i ideedel, kuid selle eesmärk oli toetada teaduslikke arvutusi, sealhulgas tuumafüüsika simulatsioone. Arvuti ehitati peamiselt aatomienergia rakenduste, eriti vesinikupommi arendamiseks.

Arvuti kaalus umbes 0,45 tonni.

## Ajalugu

MANIAC hakkas tööle 1951. aastal. Tehnoloogiaajaloolase George Dysoni sõnul arvuti "lõhkus vahet numbrite vahel, mis tähendavad asju, ja numbrite vahel, mis teevad asju".

1957. aastal võeti selle asemel kasutusele MANIAC II ja MANIAC I anti üle New Mexico Ülikoolile.

## Kasutusalad

Sellel arvutil oli suur tähtsus tuumapommide väljatöötamisel ja ühiskonna muutmises digitaalsel meedial põhinevaks. MANIAC tegi läbimurde loogilises arhitektuuris ja tarkvaras.

## Viited

## Välislingid

*
*
# Mikroelektroonika

**Mikroelektroonika** on elektroonika haru, mille valdkonda kuulub üliväikeste, paljudest (kuni miljarditest) elementidest koosnevate elektroonikalülituste loomine, valmistamine ja rakendamine. Mikroelektroonikale pani aluse pooljuhttehnoloogial põhineva integraallülituse loomine 1958. a. (Jack Kilby, USA).

Kui esialgu oli elementide suurus väljendatav mikromeetrites, siis tänapäeval on see jõudnud kümnete nanomeetriteni. Sellega on pooljuhtkristalli pinnaühikule mahtuvate elementide arv kasvanud oluliselt, digitaaltehnikas lausa miljoneid kordi.

## Vaata ka

* Mikrotehnoloogia
* Pooljuhttehnoloogia

## Viited
# Parallaks

**Parallaks** on kahe liikumatu punkti vastastikuse nurkasendi muutus vaatleja silmis selle vaatleja liikumise tõttu. Lihtsamalt öeldes on parallaks objekti näiv nihe tausta suhtes vaatleja asendi muutumise tõttu.

## Kasutamine kauguste mõõtmisel

Vaadeldes parallaksi, mõõtes nurki ja rakendades geomeetriat, on võimalik määrata kaugus mitmesugustest objektidest.

Tähtede puhul nimetatakse seda efekti aastaparallaksiks. Esimesed tähtede parallaksi mõõtmised tegid 1837. aastal Friedrich Georg Wilhelm Struve, kes mõõtis Veega ning 1838. aastal Friedrich Bessel, mõõtes tähe 61 Cygni aastaparallaksi.
Parallaksi kaudu on defineeritud ka astronoomiliste kauguste mõõtühik parsek.

Kauguste mõõtmine parallaksi abil on triangulatsiooni erijuht. Triangulatsioon võimaldab määrata kolmnurkade süsteemis kõikide külgede pikkused, kui on teada kõik nurgad ja kas või üks külg. Nõnda on võimalik üheainsa baasijoone täpse mõõtmise teel kindlaks teha tervet riiki katva triangulatsioonivõrgu mastaap. Parallaksi puhul on kolmnurk pikk ja kitsas ning selle lühima külje ja väikese tippnurga (teised kaks nurka on 90 kraadi lähedased) mõõtmise abil saab kindlaks teha pikkade külgede pikkused (mis on praktiliselt võrdsed).

## Mitteformaalne sissejuhatus

Kaks punkti, mida definitsioonis mainiti, on vaatlejatest eri kaugustel. Parallaksi visuaalse efekti põhjustab asjaolu, et valgus levib sirgjooneliselt. Kui vaatleja näeb lähemal asuvat punkti, siis tema nägemisjoon selle punkti suhtes on teatava nurga all kogu tema nägemiskaares. Oletame näiteks, et vaade otse ette on null kraadi ning üks, vaatlejale lähemal asuv punkt on –5 kraadi all ja teine, kaugemal asuv punkt on –2 kraadi all. Nende punktidevaheline näiv nurkkaugus vaatleja jaoks on 3 kraadi. Kui vaatleja liigub 10 meetrit paremale, siis nurk lähema objekti suhtes muutub rohkem kui nurk kaugema objekti suhtes. Kui näiteks lähem objekt asub nüüd nurksuunal –10 kraadi, siis kaugem objekt nihkus võib-olla ainult nurksuunani –3 kraadi. Nüüd on näiv kahe punkti näiv nurkkaugus 7 kraadi. Objektid on näivalt teineteise suhtes liikunud.
# Ekvatoriaalne kliima

Ekvatoriaalne kliima on iseloomulik ekvatoriaalsele kliimavöötmele
Ekvatoriaalne vihmamets Venezuelas
Ekvatoriaalse kliima kliimadiagramm (Labuan, Malaisia)
**Ekvatoriaalne kliima** on Alissovi kliimaklassifikatsiooni järgi kliimatüüp, mis on iseloomulik ekvatoriaalsele kliimavöötmele. Sellele on iseloomulik palav ja niiske ilm kogu aasta jooksul.

Ekvatoriaalse kliima levikuala on Lõuna-Ameerika põhjaosa Amazonase madaliku piirkonnas, Aafrika keskosa Kongo jõgikonnas ja Kagu-Aasia (Malaka poolsaar ja Malai saarestik) koos Austraalia kirderannikuga.

Ekvaatori piirkonnas on Päike seniidis või väga kõrgel horisondi kohal ja seetõttu on päikesekiirguse hulk väga suur. Maapind soojeneb kiiresti, sellest soojeneb ka õhk, ning vesi aurustub. Soe õhk tõuseb ja jahtub ning veeauru kondenseerumisel tekivad pilved. Pärastlõunati sajab paduvihma. Õhutemperatuuri kõikumine aasta ja päeva jooksul on väga väike (meretasemel on õhutemperatuur +24...+28 °С, amplituud 1–2 kraadi). Aasta keskmine sademete hulk on 1500–5000 mm.

Köppeni kliimaklassifikatsiooni järgi vastab ta kliimatüüpidele Af, Am ja kohati ka Aw kliimatüübile.

## Vaata ka

* Ekvatoriaalvööde
# Matemaatiline mudel

**Matemaatiline mudel** on mudel, mille kirjeldamisel kasutatakse matemaatilist keelt.

Matemaatilised mudelid jaotuvad empiirilisteks ja teoreetilisteks.

* Empiirilised mudelid kirjeldavad mõõdetud seoseid mitmesuguste lähendusfunktsioonide abil, nad on saadud induktiivsel teel.
* Teoreetilised mudelid lähtuvad ettekujutusest modelleeritava nähtuse mehhanismi (ehituspõhimõtte) kohta, nad võidakse tuletada deduktiivsel teel.

Matemaatiliste mudelite koostamiseks kasutatakse väga erinevaid matemaatika valdkondi. Sagedamini kasutatavad on lineaaralgebra, matemaatiline statistika, diferentsiaalvõrrandid, mänguteooria, jt.

## Vaata ka

* Matemaatiline modelleerimine
* Dünaamikamudel
# Cádizi Cortes

1812. aasta põhiseaduse monument Cádizis
**Cádizi Cortes** oli Hispaania parlament, mis kutsuti kokku 1810. aastal poolsaare sõja ajal Cádizis.

Cortest polnud aastaid kokku kutsutud ning erinevalt varasematest koosseisudest, mis jagunesid seisuste järgi, kutsuti see kokku ühise koguna. Cortese liikmed esindasid kogu Hispaania impeeriumi, mitte ainult Hispaaniat, vaid ka Hispaania Ameerikat ja Filipiine.

Cádizi Cortest on nii tollased kui ka tänapäeva ajaloolased pidanud Hispaania ja Hispaania Ameerika ajaloos oluliseks sammuks liberalismi ja demokraatia suunas. Liberaalne parlament koostas ja kinnitas Hispaania ajaloo esimese põhiseaduse – 1812. aasta Hispaania põhiseaduse. Sellega kehtestati konstitutsiooniline monarhia ning kaotati paljud institutsioonid, mis andsid ühtedele ühiskonnagruppidele teiste arvelt eeliseid.

## Viited